Diari Oficial de la Generalitat Valenciana


Sumari del DOGV 1539, del 10-05-1991 (1991/821055)

ORDRE de 9 d'abril de 1991, de la Conselleria de Cultura, Educació i Ciència, per la qual es convoquen ajudes per a la programació cinematogràfica promoguda pels ajuntaments dels municipis de la Comunitat Valenciana per al 1991.
------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/09/(1)/dof/vci/html**

### Dades del document

Número de DOGV
:   1539

Data del DOGV
:   10-05-1991

Secció del DOGV
:   DISPOSICIONS GENERALS

Número del document
:   1991/821055


Data del document
:   09-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 9 d'abril de 1991, de la Conselleria de Cultura, Educació i Ciència, per la qual es convoquen ajudes per a la programació cinematogràfica promoguda pels ajuntaments dels municipis de la Comunitat Valenciana per al 1991.  
Amb la finalitat de potenciar i donar suport a la realització de programació cinematogràfica promoguda pels ajuntaments dels municipis de la Comunitat Valenciana, d?acord amb els articles 2 i 31 de la Llei Orgànica 5/1982, d?1 de juliol, per la qual s'aprovà l?Estatut d?autonomia de la Comunitat Valenciana, i fent ús de la facultat que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
DISPOSE  
Article primer  
Convocar la concessió d'ajudes a la programació cinematogràfica i d'àudio-visuals promoguts pels ajuntaments dels municipis de la Comunitat Valenciana per a l'any 1991, i aprovar les bases de la convocatòria les quals s'inclouen com annex a aquesta ordre.  
Article segon  
L'import de les ajudes que s'atorguen amb aquesta finalitat seran amb càrrec a l'aplicació 73.53.371.8.632.7 del pressupost per a 1991, de la Generalitat Valenciana, línia de subvenció 404/000/91. L'import global màxim serà 90.983.191 PTA.  
València, 9 d'abril de 1991.  
El Conseller de Cultura, Educació i Ciència,   
ANTONIO ESCARRE I ESTEVE  
ANNEX  
Bases per a la concessió d'ajudes a la programació cinematogràfica i d'àudio-visuals promoguts pels ajuntaments dels municipis de la Comunitat Valenciana per a 1991.  
1. Modalitats d'ajuda  
S'atorgaran fins a 35 ajudes el muntant de les quals no superarà el 50% del pressupost total de la programació que s'haja de desenvolupar per a 1991. No se n'atorgarà més d'una per ajuntament.  
2. Requisits per a la concessió d'ajudes  
Podran optar a aquestes ajudes els ajuntaments dels municipis de la Comunitat Valenciana que desenvolupen programació cinematogràfica i/o àudio-visual, el cost econòmic de la qual, supere les cinc-centes mil pessetes (500.000 PTA)  
3. Sol·licituds  
3.1. Les sol·licituds es formalitzaran segons el model que es facilitarà als Serveis Territorials de Cultura i Educació i s'hi haurà d'adjuntar la programació cinematogràfica documentada com cal, amb pressupost previst, i també una memòria, si s'escau, de les activitats cinematogràfiques realitzades per l'ajuntament peticionari durant l'any 1990. També s'hi hauran d'indicar les subvencions que s'hagen demanat amb la mateixa finalitat a d'altres institucions i organismes.  
3.2. Tota la documentació demanada es presentarà als Serveis Territorials de Cultura i Educació junt amb la sol·licitud, o bé s'enviarà d?acord amb el procediment establert a l'article 66 de la Llei de Procediment Administratiu i Centres d'Informació de l?Oficina d'Informació, Iniciatives i Reclamacions de la Generalitat Valenciana.  
3.3. Si la sol·licitud no inclou totes les dades que es demanen o hi manca documentació, es demanarà a l'ajuntament interessat que dins el terme de 10 dies repare aquests defectes amb l'advertiment que, si no ho fa, s'arxivarà la sol·licitud.  
3.4. Els Serveis Territorials de Cultura i Educació enviaran les sol·licituds junt amb l?informe corresponent, al Servei de música, teatre i cinematografia, el qual elevarà les propostes informades a la Directora General de Patrimoni Cultural.  
3.5. El termini de presentació de sol·licituds començarà a partir de l?endemà de la publicació d'aquesta ordre en el Diari Oficial de la Generalitat Valenciana i acabarà el primer de juny de 1991.  
4. Resolució de les sol·licituds  
Sobre les propostes elevades pel Servei de música, teatre i cinematografia, la Directora General de Patrimoni Cultural resoldrà la concessió o denegació de les ajudes sol·licitades.  
L'import de les ajudes es farà efectiu després que es presente la justificació documental de l?execució de la programació subvencionada.  
5. Obligacions dels beneficiaris  
Si es produeix cap modificació en el programa subvencionat, s'ha de presentar un informe sobre les causes que l?han produït.  
L'ajuntament beneficiari haurà d'indicar en totes les activitats cinematogràfiques i/o àudio-visuals la col·laboració de la Conselleria de Cultura, Educació i Ciència de la Generalitat Valenciana.


Còpia Permalink ELI